Diari Oficial de la Generalitat Valenciana


Sumari del DOGV 1019, del 06-03-1989 (1989/813302)

DECRET 29/1989, de 27 de febrer, del Consell de la Generalitat Valenciana, pel qual s'ajorna l'obligació de nomenar experts comptables verificadors de comptes a determinades cooperatives.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/02/27/29/dof/vci/html**

### Dades del document

Número de DOGV
:   1019

Data del DOGV
:   06-03-1989

Secció del DOGV
:   DISPOSICIONS GENERALS

Número del document
:   1989/813302


Data del document
:   27-02-1989

Organisme emissor
:   Conselleria de Treball i Seguretat Social

Tipus de document
:   Decret

Anàlisi jurídica

Decreto 29/1989, de 27 de febrer, del Consell de la Generalitat Valenciana, pel qual s'ajorna l'obligació de nomenar experts comptables verificadors de comptes a determinades cooperatives.  
El Decret 134/1986, de 10 de novembre, del Consell de la Generalitat Valenciana, estableix en l'article cinqué l'obligació per a les Cooperatives amb un volum anual de negocis inferior a dos-centes cinquanta milions de pessetes, i les de Treball Associat amb un nombre de socis igual o inferior a deu, de nomenar experts comptables independents verificadors de comptes durant l'any 1989.  
Ara bé, recentment l'Estat ha promulgat la Llei 19/1988, de 12 de juliol, d?auditories de Comptes, aplicable de manera expressa a les Cooperatives, establint l'obligació d'aquestes, per bé que l'exigència de les Auditories queda sotmesa als terminis que reglamentàriament es fixen per l'aplicació d'aquesta Llei, sense que fins ara s'haja publicat la corresponent norma reglamentària.  
Aquesta circumstància aconsella ajornar, o suspendre, l?obligació continguda en l'article cinqué del Decret 134/1986, de 10 de novembre, del Consell de la Generalitat Valenciana, de les Cooperatives abans esmentades, atés el caràcter de molt menuda empresa, a fi de no discriminar-les respecte d'altres empreses de característiques similars, no obligades encara a realitzar les auditories de comptes.  
En atenció d'aquests motius, a proposta del Conseller de Treball i Seguretat social, escoltat el Consell Superior del Cooperativisme, i amb la deliberació prèvia del Consell de la Generalitat Valenciana, en sessió celebrada el dia 27 de febrer de 1989,  
DECRETE:  
Article únic  
Les Cooperatives, tret de les Cooperatives amb Secció de Crèdit i les d'Habitatges que estiguen promovent habitatges, el volum de negocis anual de les quals fóra inferior a dos-centes cinquanta milions de pessetes, i les de Treball Associat amb un nombre de socis igual o inferior a deu, ajornaran el nomenament dels experts comptables verificadors de comptes fins que reglamentàriament es desenvolupe la disposició addicional primera, dos, de la Llei 19/1988, de 12 de juliol, d'Auditories de Comptes.  
DISPOSICIO FINAL  
Aquesta norma vigirà el mateix dia de la publicació al Diari Oficial de la Generalitat Valenciana.  
València, 27 de febrer de 1989.  
El President de la Generalitat,   
JOAN LERMA I BLASCO  
El Conseller de Treball i Seguretat Social,   
MIQUEL DOMENECH PASTOR


Còpia Permalink ELI